**1-MAVZU: O‘ZBEKISTONDA DEMOKRATIK JAMIYAT QURISH NAZARIYASI FANINING PREDMETI, OB'EKTI, MAQSADI VA VAZIFALARI.**

**REJA:**

**1. “O‘zbekistonda demokratik jamiyat qurish nazariyasi va amaliyoti” fanini o‘rganishning zarurligi, maqsadi va vazifasi.**

**2.“O‘zbekistonda demokratik jamiyat qurish nazariyasi va amaliyoti” fanining predmeti, ob'ekti,uslubi. hamda uning manbalari.**

**3.“O‘zbekistonda demokratik jamiyat qurish nazariyasi va amaliyoti” fanining asosiy tushunchalari,qonuniyatlari va uning boshqa ijtimoiy gumanitar fanlar orasida tutgan o‘rni.**

**4.O‘zbekistonda demokratik jamiyat qurishning muhim shartlari.**

**5.Fanni o‘rganishning muhim ahamiyati**.

O‘zbekistonda demokratik jamiyat qurish nazariyasi fanini o‘rganish, mamlakat hayotida keng ko‘lamli islohotlarni amalga oshirish bilan bog‘liq qonuniyatlarni bilish va o‘rganiladigan, demokratik taraqqiyot yo‘lida «O‘zbek modeli» ni tatbiq etishda muhim ahamiyatga ega. Bu demokratiyaning milliy va umumbashariy tamoyillarini aniq tasavvur etish, ijtimoiy hayotni u bilan bog‘lab olib borishga o‘rgatadi. Mamlakatimizda demokratiyaning qaror topib borishi, O‘zbekistonning dunyo hamjamiyatida o‘zining nufuzli o‘rniga ega bo‘lishiga, yoshlarda demokratik ong va tafakkurni shakllantirish, milliy-ma'naviy merosni qadrlash, vatanparvarlik tuyg‘ularini mustahkamlashga ko‘maklashadi. Mamlakatda erkin, demokratik fuqarolik jamiyatini qurish nazariyasi hamda amaliyoti bilan chuqurroq tanishtiradi. Shu maqsadni amalga oshirishda xizmat qiladi.

O‘zbekistonda demokratik jamiyat qurish nazariyasi va amaliyoti fanini o‘rganishning o‘ziga xos zarurat va sabablari mavjud.

**Birinchidan**, bugun dunyoda demokratiya, demokratik jamiyat to‘g‘risida muayyan mo‘tadillashgan ilmiy konsepsiyalar ishlab chiqilgan. Ularda demokratik jamiyatning qiyofasi, asoslari, yashash va rivojlanishining umume'tirof etilgan qonuniyatlari hamda uning har bir davlat, halqning milliy-ma'naviy xususiyatlari bilan bog‘liq jihatlari tobora keng miqyosda o‘z ifodasini topmoqda. Bugungi kunga kelib dunyoning 160 dan ortiq davlatlarida demokratik tuzumlar umumbashariy va milliy qadriyat sifatida qaror topgani e'tirof etilmoqda. Aynan xozirgi davrga kelib, demokratiya insoniyat hayot tarzining eng maqabul rivojlanish yo‘li ekanini deyarli barcha e'tirof etayotganligi va uning jahoniy ko‘lam kasb etayotganligi demokratiyani fan sifatida o‘rganishni taqozo etayotgan sabablardan biridir.

**Ikkinchidan**, O‘zbekistonda barpo etilayotgan demokratik jamiyat—uning o‘ziga xos xususiyatlarini aniqlash, o‘rganish zarurati ham shu qonuniyat bilan bog‘liqdir. Ijtimoiy-gumanitar va ijtimoiy-siyosiy fanlar qatorida uning maxsus fan sifatida o‘qitilishi dunyodagi demokratik o‘zgarishlar bilan bog‘liq umumiy qonuniy asoslarga ega bo‘lgani bois uni hisobga olish zarur. Har bir mustaqil mamlakat o‘zining taraqqiyot yo‘lini va qurayotgan jamiyatni bilishga, uning qonuniyatlarini aniqlab olishga alohida ehtiyoj sezadi. Shu nuqtai nazardan, hozirgi paytgacha ijtimoiy-siyosiy fanlar tizimida huquqiy demokratik davlat va fuqarolik jamiyati asoslarini shakllantirishga bevosita taalluqli bo‘lgan masalalarni ilmiy jihatdan aniq bir voqyelik sifatida, yaxlitligicha o‘rganuvchi fan vujudga kelmagan.

Fikrimizcha, O‘zbekistonda demokratik jamnyat qurish nazariyasi va amaliyoti fani aynan shu jarayonni to‘liq qamrab olish imkoniyatiga ega. Negaki, bu fan eng avvalo jahon sivilizatsiyasining tarixiy tajribalariga asoslangan holda mamlakatimizning o‘ziga xos xususiyatlaridan kelib chiqib, adolatli demokratik davlat va ochiq fuqarolik jamiyatini barpo etishning nafaqat nazariy masalalarini, balki uning amaliy jihatlarini yaxlit tarzda o‘rganadi. Bu fanni yana shuning uchun ham o‘rganish zarurki, Sharq va G‘arb sivilizatsiyalari tutashgan makonda tarixda birinchi bor umume'tirof etilgan demokratiya tamoyillari milliy qadriyatlar bilan to‘ldirilmokda. Jamiyatimizdagi bu jarayonni atrofimizda ro‘y berayotgan ijtimoiy hodisalar, voqyealar va ular o‘rtasidagi o‘zaro bog‘lanishlarni aniq voqyeligimiz bilan chambarchas o‘rganish, tahlil etish zarur. Bu zarurat mamlakatimiz Prezidenti I.A.Karimovning «Pirovard maqsadimiz—ijtimoiy yo‘naltirilgan barqaror bozor iqtisodiyotiga ochiq tashqi siyosatga ega bo‘lgan kuchli demokratik huqukiy davlatni va fuqarolik jamiyatini barpo etishdan iboratdir»1 deb ta'kidlagan umumstrategik vazifani amalga oshirish bilan bog‘liq. Bu vazifa O‘zbekistonda demokratik jamiyat qurish nazariyasi va amaliyoti fanini o‘rganishni zarur qilib qo‘ygan uchinchi asosiy sabablardan biri deyish mumkin.

Ma'lumki, o‘tgan XXasrning so‘nggi o‘n yilligi dunyo haritasida yangi mustaqil davlatlarning paydo bo‘lganligi bilan harakterlanadi. «Ular hozirgi til bilan aytganda, sotsialistik o‘tmishga ega bo‘lgan, o‘z siyosiy mustaqilligini tinch yo‘l bilan qo‘lga kiritgan davlatlardir. Bu davlatlar mustaqil rivojlanish va ijtimoiy munosabatlarni yangilash yo‘liga qadam qo‘ydi». Ana shunday mustaqil taraqqiyot yo‘liga qadam qo‘ygan davlatlar turli mintakalardajoylashgan bo‘lib, ular Markaziy yevropaning (5 ta), Boltiqbo‘yi davlatlarining (3 ta), Bolgariya va Ruminiya, G‘arbiy-Sharqiy yevropa mamlakatlarining (5 ta), mustaqil hamjamiyatdagi davlatlarning g‘arbiy qismidan (4 ta), Kavkazorti davlatlaridan (3 ta) va Markaziy Osiyo davlatlaridan (5 ta)ni o‘z ichiga oladi. Ana shu mustaqil taraqqiyot yo‘lini tanlagan va dunyodagi boshqa mamlakatlar orasida o‘z mavqyeini mustahkamlashga intilayotgan, tenglar orasida teng bo‘lishga, jahon maydonida o‘ziga xos nufuzli o‘ringa ega bo‘lishga harakat kilayotgan davlatlardan biri O‘zbekiston Respublikasidir.

Mustaqillik O‘zbekiston halqi hayotda yangi tarixiy davrni boshlab berdi. Bu davrning ma'no va mohiyati O‘zbekistonda demokratik jamiyat qurishning «O‘zbek modeli» bilan uzviy bog‘liq. Ayni paytda, yangi mustaqil davlatlar qatorida O‘zbekiston Respublikasi oldida turgan umumiy vazifani quyidagilarda ko‘rish mumkin: uning mazmun-mohiyati va asosiy tamoyillari O‘zbekiston Respublikasi Konstitutsiyasining 1-moddasidayoq ifodalanganbo‘lib, «O‘zbekiston—suveren demokratik respublika. Davlatning «O‘zbekiston Respublikasi» va «O‘zbekiston» degan nomlari bir ma'noni anglatadi» deyilgan.

Prezident I.A.Karimov asarlarida biz qurayotgan demokratik jamiyatning boshqa jamiyatlardan farqli o‘laroq o‘ziga xosligi va betakrorligi ilmiy-nazariy jihatdan asoslab berilgan. Bu davlatlar oldida muvaffaqiyatsiz, chipakka chiqkan tarixiy tajribaning fojeali oqibatlarini qisqa davr ichida bartaraf etish kabi umumiy vazifa turganligi bilan bog‘liq. Bu uni atroflicha o‘rganishni taqozo etadi. Chunki u mamlakatlar oldida turgan maqsad va vazifalarning umumiy jihatlarini ochishga, o‘tmishdan ijtimoiy-siyosiy, iqtisodiy va madaniy hayotda qolgan asoratlardan halos bo‘lish yo‘llarini ko‘rishga yordam beradi hamda zamonaviy bozor iqtisodiyotiga ega bo‘lgan, odamlarga munosib turmush kechirishini ta'minlay oladigan. insonning huquq va erkinliklarini himoya qila oladigan chinakam demokratik jamiyat qurishdek murakkab vazifani hal etish bilan bog‘liq umumiy zaruratni ifodalaydi.

O‘zbekiston ham ana shunday davlatlar jumlasiga kirganligi bois, mamlakatimizda demokratik jamiyat qurish nazariyasi va amaliyoti masalalarini o‘rganishga alohida e'tibor berila boshlandi. Demokratik taraqqiyot yo‘lidan sobit qadam bilan rivojlanishga nimalar hisobiga erishish mumkinligini bilish uchun ham uni fan sifatida O‘rganish alohida ahamiyat kasb etadi.

«Sotsialistik» degan umumiy nomga ega bo‘lgan totalitar tuzum yemirilgandan keyin dunyoning qutblarga bo‘linishi barham topdi. Lekin dunyodagi ijtimoiy evrilishlar jarayonlarini O‘rganish, demokratik asoslarni qaror toptirmasdan va mustahkamlamasdan yangi mustaqil davlatlarning xavfsizligi va barqaror rivojlanishiga erishib bo‘lmasligini ko‘rsatib turibdi.

O‘zbekistonda demokratik jamiyat qurish dunyoda e'tirof etilgan demokratik prinsip, tamoyillar va qadriyatlarga tayanish bilan birga, uning o‘ziga xos xususiyatlarini milliy-madaniy merosi, qadriyatlari va milliy davlatchilik an'analariga tayangan holda yangi jamiyat qurish vazifalarini hal etish bilan bog‘liq.

Mustaqillik qo‘lga kiritilmaganida, O‘zbekiston o‘z taraqqiyot yo‘lini o‘zi tanlay olmas edi. Mustaqillikning qo‘lga kiritilishi O‘zbekiston oldida mas'uliyatli vazifani qo‘ydi. Shunda O‘zbekiston qanday davlat quradi, degan savolga dunyo jamoatchiligi ham alohida e'tibor bilan qaradi. O‘zbekistonning istiqloli va insonlarning taqdiri ham, ularning qanday hayot tarziga ega bo‘lishi, milliy-ma'naviy merosga munosabat, umumbashariy

demokratik prinsip va tamoyillarning uyg‘unligini ta'minlash kabi jihatlar davlatchilik kurilishining qanday asosda amalga oshirilishi bilan bevosita bog‘liq edi.

«Mustaqillik, O‘zbekiston halqi hayotida yangi tarixiy davrni boshlab berdi.O‘z mustaqilligini, erkini qo‘lga kiritgan har bir halq o‘z taraqqiyot yo‘lini izlaydi, yangi jamiyat bunyod etishda o‘z andozasini ishlab chiqishga harakat qiladi». O‘zbekiston ham o‘zining milliy davlatchilik negizlariga xos bo‘lgan siyosiy, ijtimoiy-iqtisodiy, ma'naviy kamolot va taraqqiyot yo‘lini belgilab oldi. Mamlakatning oldida turgan maqsadni ta'kidlar ekan, I.A.Karimov shunday deydi: «Biz quradigan jamiyat O‘zbekiston halqining munosib turmushini, huquqlari va erkinliklarini kafolatlashi, milliy qadriyatlarimiz va madaniyatimiz qayta tiklanishini; insonning ma'naviy-axloqiy barkamolligini ta'minlashi kerak». Bu yerda gap u yoki bu mamlakatga xos bo‘lgan demokratiya ko‘rinishidan andoza olish to‘g‘risida ketmayotganligini hisobga olish muhim.

Asosiy maqsad—**O‘zbekistonda o‘ziga xos va mos bo‘lgan demokratik jamiyat qurish nazariyasi va amaliyotini o‘rganish asosida demokratik taraqqiyot yo‘lida rivojlanayotgan boshqa jamiyatlardan farqli jihatlarnni hamda umumiy tomonlarini aniqlashga qaratilgan.** O‘zbekistonda demokratik jamiyat qurish nazariyasi va amaliyoti fani mustaqillik tufayli vujudga kelgan ijtimoiy-siyosiy fanlar tizimidan o‘ziga yarasha o‘rin olayotganligining asosiy sabablaridan biri ham shundadir. Bu zarurat mustaqil davlatimiz misolida demokratik jamiyat qurish jarayonida qo‘lga kiritilgan yutuqlar, ayrim hayotiy saboqlarning ilmiy tahlil qilinishini taqozo qilmoqda. Mamlakatimizda demokratik jarayonlarning mohiyatini bilish, unga ijodiy yondashish uchun demokratiyaning milliy va umuminsoniy qadriyat sifatida shakllanish bosqichlarini chuqur o‘rgan ish zarur. Bustrategik vazifani faqatgina ushbu fan bajaradi.

O‘zbekistonda demokratik jamiyat qurish nazariyasi va amaliyoti fani o‘z oldiga bir necha vazifalarni qo‘ygan. Bular ko‘proq mamlakatda demokratik fuqarolik jamiyati qurishning o‘ziga xos va umume'tirof etilgan qonunlarini bilish, nazariy xulosalar va umumlashmalar chiqarishdan iboratdir. Xususan, fuqarolarda demokratik jamiyat talablariga javob beradigan dunyoqarash, fikrlar xilma-xilligi, erkinlikni qadrlash, inson qadr-qimmati, sha'ni va or-nomusini xurmat qilish bilan bog‘liq qadriyatlarni shakllantirish asosiy vazifalardandir. Bu vazifalar fuqarolarimizni mamlakatda ozod va obod Vatan, erkin va farovon hayot qurish, demokratik qadriyatlarni hurmat qilish orqali ularni bunyodkorlik ishlariga saG’arbar etishda yaqqol namoyonn bo‘ladi. U fan sifatida ana shunday ulug‘ va bunyodkorlik ishlariga xizmat qiladi. Buning uchun u turli xil uslublardan foydalanadi. Bular dunyo fanlari foydalanib kelayotgan tajriba, qiyosiy tahlil, empirik-sotsiologik va ilm-fanning boshqa zamonaviy uslublaridir. Demak, jamiyatimizda ro‘y berayotgan demokratik o‘zgarishlarni tahlil etish ularni mantiqny asoslash, yoshlar ongiga dunyoviy davlat tamoyillarini singdirish kabi vazifalar uni o‘qitilishini taqozo etmoqda. O‘zbekistonda demokratik jamiyat qurish nazariyasi va amaliyoti fanining predmeti mamlakatda demokratik jamiyatning shakllanishi, fuqarolik jamiyati qurilishi, qaror topishi va amal qilishining dunyoda e'tirof etilgan umumbashariy prinsiplari hamda milliy tamoyillariga asoslanadi. Ayni paytda, uning mamlakatimizga xos va mos xususiyatlaridan kelib chiqqan xolda erkin, demokratik, adolatli fuqarolik jamiyatini qurish yo‘llari va qonuniyatlarini o‘rganish, bu fanning prsdmeti va ob'ektini tashqil etadi. Shuningdek, O‘zbekiston ijtimoiy hayotining barcha sohalari fanning ob'ektidir.

O‘zbekistonda demokratik jamiyat kurilishi nazariyas:

**birinchidan,** demokratik jamiyat to‘g‘risidagi mavjud qarashlarga, nazariyalarga hamda mamlakatimizning davlatchiligi tarixiy merosi bilan bog‘liq mutafakkirlarning g‘oyalarini hisobga olsa,

**ikkinchidan,** mustaqillik yillarida demokratik jamiyat kurilishi to‘g‘risidagi muhim konseptual g‘oyalar va qarashlarning ishlab chiqilishi, unda O‘zbekistonning o‘ziga xos rivojlanish yo‘li xususiyatlariga tayanadi.

**Uchinchidan**, bu sohada mustaqillik yillarida erishilayotgan zafarlarni demokratik jamiyat qurish tajribasi yutuqlariga tayanib o‘rganadi. O‘zbekistonning dunyo hamjamiyatida tutgan o‘rni, o‘zaro manfaatli hamkorlik asoslarini ishlab chiqish va rivojlantirish qonuniyatlarini bilish ham muhim o‘rin tutadi.

Mamlakatimizda demokratik jamiyat qurilishi ijtimoiy hayotimizning biron-bir soxasi bilan chegaralanib kolmaydi, balki uning barcha jabhalaridagi o‘zgarishlarning negizlarini o‘z ichiga oladi va o‘rganadi. Bunda mamlakat ijtimoiy-iqtisodiy hayoti demokratiyalashuvining va siyosiy hayotining erkinlashtirilishi, davlat suvereniteti, halq hokimiyatchiligi, uning manbai fuqaro—jamiyat—davlat munosabatlari asosiy negiz hisoblanadi.

Mamlakatda Konstitutsiya va qonunning ustuvorligi, inson va fuqarolarning asosiy xukuqlari, erkinliklari hamda burchlari bilan bog‘liq umumiy qoidalar va demokratik tamoyillar, jamiyat va shaxs munosabatlari, jamoat birlashmalari, oila, davlat hokimiyatining tashqil etilishi bilan bog‘liq sohalar demokratik jamiyat qurish nazariyasi va amaliyoti fanining o‘rganadigan sohalari hisoblanadi. Bu tushunchalarning ayrim jihatlarini ijtimoiy-siyosiy fanlar ham o‘rganadi. Lekin ijtimoy-siyosiy fanlarning har biri jamiyatda sodir bo‘layotgan hodisa va voqyealar jarayonini o‘z predmeti, ob'ekti, maqsadi va qonuniyatidan kelib chiqqan holda o‘rganadi. Masalan, ong muammosini barcha ijtimoiy fanlar o‘rganishi ma'lum. Lekin (falsafa ongni insonga xos xususiyat sifatida, uni jamiyat rivojida muhim omil sifatida o‘rgansa, sotsiologiya jamiyatdagi muayyan guruh yoki ijtimoiy qatlamning ongi, uning o‘ziga xos xususiyatlari namoyonn bo‘lishini o‘rganadi.

Siyosatshunoslik esa, uning siyosiy ko‘rinishini, ya'ni siyosiy ong shaklini, uning namoyonn bo‘lishni o‘rganadi. Xuquqshunoslik xuquqiy ongni o‘rgansa O‘zbekistonda demokratik jamiyat qurish nazariyasi va amaliyoti fani ongning demokratik shaklini ya'ni demokratik ongning o‘ziga xos jihatlarini uning qadriyatlarini, shakllanish asoslari hamda jarayonini umuminsoniy demokratik qonuniyatlarining muhim omili sifatida o‘rganadi.

«Demokratiya» yunoncha so‘z bo‘lib, tarjimada «halq xokimiyati» (demos — halq, krotos — hokimiyat) ma'nosini bildiradi. Demokratik deb oliy xokimiyat bevosita halqqa tegishli bo‘lgan va halqning xohish-irodasi bilan amalga oshadigan davlat va jamiyatga aytiladi. Albatta **«demokratiya»** atamasining qanday sharhlanishi emas, balki uning qanchalik realligi, xaqiqiyligi, yashashga qobilligi muqimdir. «Binobarin,—deb ta'kidlaydi I.A.Karimov,—biz o‘z istagimizdagi demokratiyaga qanday mazmun baxsh etmaylik, agar u hayotimizning har bir soniyasiga singib ketmasa, turmushimizning ajralmas qismiga aylanmasa, hamma shiorlar va ta'riflar yo mazmunsiz baqir-chaqir yoki hyech narsani anglatmaydigan so‘z o‘yini bo‘lib qolaveradi».

**Demokratiyaning vazifasi** —fuqarolarning huquqlari tan olinadigan va himoya qilinadigan, ularning burchlariga rioya etiladigan va bajariladigan jamiyatni qurishdan iborat. Lekin hozirgacha hyech qaysi davlat bunga mukammal erishmagan, faqat unga harakat qilib kelmokda. Demokratik boshqaruv jarayonida siyosiy hayotda ishtirok etish nafaqat fuqarolarning muhim siyosiy faollik belgisi bo‘libgana qolmasdan, bu ularning xuquqari balki burchlari ekanligini ham anglash muqim ahamiyat kasb etadi. Shu jihatlarni ham hisobga olish muhimdir.

Demak, **birinchidan,** demokratik jamiyat davlatchilik sohasida har bir mamlakat va halqning demokratiyada umume'tirof etilgan qadriyatlari va tamoyillari hisobga olinadigan, milliy-madaniy merosi xususiyatlariga tayaniladigan, fuqarolarning huquqlari tan olinadigan va himoya qilinadigan boshqaruvda fuqarolar faol ishtirok etadigan jamiyatdir.

**Ikkinchidan**, umumiy tarzda demokratiya deganda, hammaning manfaatlari yo‘lida ko‘pchilikning hokimiyati va ozchilikning irodasini hurmat qilish tushuniladi.

**Uchinchidan,** uni batafsil tahlil kilganda esa demokratiya halqning o‘z erkinligi va mustaqilligiga qarashlari ham, har bir shaxsning manfaatlari va huquqlarini o‘zboshimchalik bilan cheklashlaru shu yo‘sindagi harakatlardan himoya qilish ham, fuqarolarning o‘z-o‘zini boshqarish shakli ham ekanliga asos bo‘ladi.

O‘zbekistonda demokratik jamiyat qurish nazariyasi va amaliyoti fani bilan bog‘liq tushunchalar mavjud. Uning shakllanishi qadimgi dunyoga borib taqaladi. Demokratiya g‘oyasi jahonning eng rivojlangan mamlakatlarida asosiy va yetakchi tamoyilga aylanguncha ijtimoiy taraqqiyotning turli bosqichla-rida murakkab, ziddiyatli, ba'zan esa fojiali o‘zgarishlarga ucharagan. Bugungi kunda demokratik qadriyatlarning asosiy tushunchalarini to‘la-to‘kis o‘zlashtirib olish jamiyatni demokratlashtirishning muhim sharti bo‘lib qolmoqda.

Ularni o‘rganishda quyidagi uchta jihatni alohida hisobga olish lozim: ijtimoiy gumanitar fanlarda ishlatiladigan umumiy tushunchalar. Masalan: jamiyat, sivilizatsiya, erkinlik, huquq, qonun, madaniyat, taraqqiyot, demokratiya; ijtimoiy-siyosiy fanlarda ishlatiladigan tushunchalar bilan yaqin bo‘lgan tushunchalar: huquqiy davlat, xususiy mulk, fuqarolik jamiyati, siyosat, siyosiy hokimiyat, siyosiy tashqilotlar, siyosiy tizim, siyosiy rejim, siyosiy plyuralizm, siyosiy ong, siyosiy madaniyat v.b.;

O‘zbekistonda demokratik jamiyat qurilishi nazariyasi va amaliyoti fani o‘rganadigan tayanch tushunchalar: «O‘zbekistonning o‘ziga xos va mos taraqqiyot yo‘li», erkinlik, mustaqillik, demokratiya, qonun ustuvorligi, «demokratik davlatchilik», «demokratik jamiyat», «demokratiya», «demokratik jamiyat to‘g‘risidagi qarashlar», «demokratik jamiyatning milliy-ma'naviy negizlari», «milliy-ma'naviy qadriyatlar». O‘zbekiston iqtisodiy hayotining erkin demokratiyalashuvi, ijtimoiy haet va demokratiya, siyosiy hayotning demokratik tamoyillari, «demokratik qadriyatlar», «O‘zbekistonda fuqarolik jamiyati kurilishi», «Ozod va obod Vatan, erkin va farovon hayot», «O‘zbekiston va jahon hamjamiyati», «Milliy davlatchilik va demokratiya» va boshqalar.

O‘zbekistonda demokratik jamiyat qurish nazariyasi va amaliyotini o‘rganish jarayonida yana quyidagi tushunchalar: «liberal demokratiya», «demokratiya va bozoriqtisodiyoti», «demokratiya sharoitida inson huquqlari va erkinligi», «demokratiya va millatlararo munosabatlar», «davlatni d yemokratik boshqarish», «demokratiyaning asosiy unsurlari» ko‘prok ishlatilishi tabiiy. Bu tushunchalarning har birining o‘ziga xosma'nosi va mazmuni bor.

**Fan amal qiladigan qonuniyatlar:** O‘zbekistonda demokratik jamiyat qurilishi nazariyasi va amaliyoti fanida amal qiladigan qonuniyatlarni bilishda quyidagi jihatlarni alohida hisobga olish kerak.

**Birinchidan,** O‘zbekistonda demokratik jamiyat qurish nazariyasi va amaliyoti fani dunyoda e'tirof etilgan umumiy qonuniyatlarni hisobga oladi.

**Ikkinchidan,** O‘zbekistonning o‘ziga xos xususiyatlari bilan bog‘liq xususiy, alohida qonuniyatlariga tayanadi. Masalan: «O‘zbekistonda demokratik jamiyat qurilishining o‘ziga xos va mos rivojlanish qonuni» yoki «Demokratik jamiyat qurilishida milliy mentalitet xususiyatlarini hisobga olish qonuni», «Demokratik jamiyat qurilishining milliy-ma'naviy qadriyatlar bilan bog‘liqligi qonuni», «O‘zbekistonda demokratik jamiyat qurilishining o‘ziga xos xususiyatlarining O‘zbekiston davlatchiligi tarixi, milliy-madaniy merosi, iqtisodi, ijtimoiy-siyosiy hayoti bilan aloqadorligi qonuni» va boshqalar.

Ma'lumki, bu qonuniyatlar nihoyat darajada ko‘pqirraliligi, murakkabligi va nozikligi bilan alohida e'tiborni talab qiladi. Shu o‘rinda, birgina demokratik qarashlar bilan milliy qadriyatlar o‘rtasidagi munosabat masalasiga to‘xtalsak.. Demokratiyaning yashovchanligi uning turli sharoitlarga moslashib ketishi va milliy xususiyatlarni inkor etmasligimilliylik bilan uyg‘unlasha olishi bilan belgilanadi. Aslida, bag‘rikenglikni qadrlaydigan demokratiya milliy xususiyatlarga nisbatan ham uz bag‘rikengligini namoyish etadi. Shu bois, biz yangi demokratik taraqqiyot yo‘lini tanlaganimizda ham o‘zbekonalikdan voz kechish evaziga demokratik qarashlarni o‘zlashtirishni aslo maqsad qilmaganmiz. Boshqacha qilib aytganda, ming yillik ildizlarga ega davlatchilik negizlarini qo‘porib tashlash evaziga mavhum qadriyatlarga e'tiqod qo‘yish bizning amalimiz emas. Zero, bizning yo‘qotadigan narsamiz—mustahkam ma'naviy tomirlarimiz, ne-ne suronli asrlar to‘fonlaridan bizni millat sifatida eson-omon olib o‘tgan o‘lmas qadriyatlarimiz bor. Demokratiyani esa biz mana shu qo‘xna tarixga ega ma'naviyatimiz daraxtiga payvand qilish imkoniyati borligi uchun ham tanlaganmiz. Shu bois, demokratiya darajasini milliy xususiyatlardan chekinish bilan o‘lchayotgan ayrim kishilarning fikriga qo‘shilib bo‘lmaydi.

O‘zlarini diniy aqidaparastlik va terrorizmga qarshi kurashayotgan, dunyoviy demokratik tuzum tarafdorlari deb ko‘rsatayotgan ba'zi halqaro tashqilotlar va jamg‘armalar, xorijiy tashqilotlarning ba'zi vakillari halqning milliy qadriyatlari, urf-odatlari, o‘y-fikrlari, odob-axloqi, or-nomusini hisobga olmay, bu qadriyatlarni G‘arb demokratiyasiga qarshi qo‘yib, o‘zlarini go‘yoki inson hukuqlari himoyachisi qilib ko‘rsatmoqchi bo‘ladilar. Bunday holatni ayrim millatlar va halqlarning demokratiyaga bo‘lgan ishonchini so‘ndirishga intilish, deyish mumkin.

Bu haqda O‘zbekiston Respublikasi Prezidenti Islom Karimov Andijon shaharida sodir bo‘lgan voqyealar munosabati bilan 2005 yil 14 may kuni Toshkentda mamlakatimiz va xorijiy ommaviy axborot vositalari vakillari uchun bergan matbuot anjumanida shunday deb ta'kidladi: «Ayrim davlatlarning Markaziy Osiyo mintaqasiga demokratiyani majburan o‘rnatishga urinishdan uchinchi kuch foydalanib kolishi mumkin. Bu kuch—islom dinini niqob qilib olgan yovuz niyatli radikal oqimlardir. Aholisining qariyb 80 foizi musulmonlardan iborat mintaqamizda yuqoridagi kabi vaziyat turli diniy aqidaparastlar va ekstremistik kuchlar uchun qo‘l kelishi mumkin». Inson huquqlari muhofazasi bilan shug‘ullanuvchi ba'zi bir xorijiy tashqilotlar va d yemokratiya masalasida ancha ilgarilab ketgan ayrim davlatlar O‘zbekistonda «Hizbut-taharir» misolida o‘z maqsadlariga tinch yo‘l bilan erishishni ko‘zlagan begunoh mo‘min-musulmonlar ta'qib etilmoqda, deb hamon «ko‘z yoshi to‘kmoqda». Andijonda ro‘y bergan fojeali voqyealar esa ular himoya qilayotgan o‘sha «qo‘y og‘zidan cho‘p olmagan» kimsalarning haqiqiy, aytish mumkinki, vahshiyona basharasini fosh etdi. O‘zini inson huquqlarining xolis himoyachisi deb tanishtiradigan xorijiy tashqilotlardan ayrimlarining «Mahalla davlatning tazyiq ko‘rsatuvchi idorasiga aylanyapti» degan fikrlari qanchalik asosli emishki, er-xotin o‘rtasida tushunmovchilik yuzaga kelib, janjalli masalalar ko‘tarilganida, ularning sudga emas, mahallaga murojaat etishlari inson huquqlarining buzilishi ekan.

Ma'lumki, bizda mahalla instituti kecha paydo bo‘lgan emas. Afsuski, sho‘ro zamonida bu tuzilma jamiyat boshqaruvidan mutlaqo ajratib quyilgan edi. Mahallani mayda-chuyda masalalar uchun masalan, har qanday sho‘ro idorasi talab qilishi mumkin bo‘lgan ma'lumotnoma (spravka) yozib berish punktiga aylantirdilar. Buning natijasi esa tariximizda umuman ucharamagan tirik yetimlarning ko‘payishi kishilar o‘rtasidagi mehar-oqibatnnng ko‘tarilishi, «sen menga tegma, men senga tegmayman», degan qarashning keng tarqalishi bilan o‘zini namoyonn etdn.

Bugun biz milliy, demokratik turmush tarzimizga to‘g‘ri kelmaydigan mana shu illatni bartaraf etish maqsadida ekanmiz, bu ezgu niyatimizdan ham kir qidirayotgan, uni o‘z manfaatiga mos, tor qarashlaridan kelib chiqib baholashga urinayotgan «inson xuquqlari himoyachilari»ni tushuna olmaymiz. Axir qaysidir G‘arb davlati bir jinsli nikohlarga keng yo‘l ochib berishni o‘ziga ep ko‘rayotgan bo‘lsa, boshqa bir «madaniyatli millat» vakillari esa demokratiyani do‘konga qip-yalang‘och holda yopirilib kirib, qo‘liga ilingan narsani olib ketib, tuban nafsini qondirishdan iborat deb tushunayotgan bo‘lsa, biz ularning bu ishiga aralashmayotganimiz bizning ayni bu borada umuman fikrga ega emasligimizni anglatmaydi.

Kunora takrorlanib turgan bunday holatlar borasida birov bizning fikrimizni so‘rab o‘tirgani yo’q. Nega endi insonparvarlik ruhi ufurib turgan o‘z milliy qadriyatlarimizni qayta tiklash yo‘lida qilayotgan harakatlarimiz boshqalarning uyqusini qochirishi kerak? Axir, o‘z fikrimizni birovga zo‘rlab tiqishtirish niyatidan uzoqligimiz ham bizning demokratiyani teran tushunishimizning belgisi-ku. Oilaviy mojarolarni hal qilishda mahalla ko‘magiga tayanishni «inson hukuklarining buzilishi» deya talqin etayotganlar O‘zbekiston Respublikasi Konstitutsiyaning 64- va 66-moddalarini qanday tushunishar ekan? Eslatib o‘tamiz, bu moddalarning biri «ota-onalar o‘z farzandlarini voyaga yetgunlariga qadar boqish va tarbiyalashga majbur»ligini qat'iy belgilasa, yana biri «voyaga yetgan, mexnatga layoqatli farzandlar o‘z ota-onalari haqida g‘amxo‘rlik qilishga majbur»ligini uqtiradi.

Shuning uchun har bir halq, mamlakat demokratiyani o‘ziga xos va mos tarzda amalga oshiradi. Agar shunday bo‘lmasa, u taraqqiyotga xizmat qilmaydi. Demokratiyaning majburan kiritilgan «sovet» ko‘rinishi bunga aniq misoldir. Bu qonuniyatni e'tirof etmaslik demokratik rivojlanish qonuniga zid hodisa bo‘lib, zararli ijtimoiy-siyosiy, ma'naviy oqibatlarni keltirib chiqaradi.

«O‘zbekistonning yangi mustaqil davlatchiligi murakkab sharoitlarda qaror topmoqda. Hozir biz bu yillar mobaynida milliy davlatchilikka poydevor qo‘yilganligini ishonch bilan ayta olamiz. Eski ma'muriy buyruqbozlik tizimi va unga mos bo‘lgan hokimiyat va boshqaruv organlari barham topdi. Siyosiy va iqtisodiy boshqarish hamda tartibga solishning ko‘pgina tuzilmalari va organlari tugatildi. Ular ma'muriy buyrukbozlik tizimining, markazlashtirilgan rejalash-taqsimlash iqtisodiyotining ustunlari edi. Ular demokratik qadriyatlar va tamoyillarga asoslangan yangi davlatchilikning qaror topishi va erkin bozor iqtisodiyotining poydevorlarini yaratish yo‘lida asosiy to‘siq bo‘lib keldi.

1992 yilning 8 dekabrida O‘zbekiston Respublikasi Konstitutsiyasining qabul qilinishi mamlakat hayotida ulkan siyosiy voqyea, yangi O‘zbekistonni qaror toptirish jarayonidagi muhim qadam bo‘ldi. O‘zining Asosiy Qonunida davlat tuzumi prinsiplarini, fuqarolarning xuquq va erkinliklarini, jamiyatni rnvojlantirshning iqtisodiy negazlari va strategik yo‘nalishlarini mustaxkamlab qo‘ymagan davlat chinakam suveren davlat bo‘la olmaydi. Konstntutsiya suveren davlatimizning qonunchilik-huquqiy negizini shakllantirishning asosiy poydevori, mustaqil davlatchiligamizning tamal toshi bo‘ldi. Konstitutsiyaga muvofiq, davlat hokimiyati organlarining avvalga totalitar tuzumdan mutlaqo farq qiladigan, hokimiyatlarning, ya'ni qonun chiqaruvchi, ijro etuvchi va sud hokimiyatlarining bo‘linishi prinsipiga asoslangan tizimi yaratildi. Ularning har birining faoliyatida huquqiy asosda totalitarizm va avtoritarizm xurujlarini istisno etadigan chinakam demokratik me'yorlar va yo‘l-yo‘riqlar qaror toptirildi. Tashqil etilgan ijro etuvchi hokimiyat organlari tizimi oldingilaridan tubdan farq qiladi. Ular rejalash-taqsimlash vazifalaridan holi bo‘lib, iqtisodiy siyosatni muvofiqlashtirish va tartibga solish rolini bajarmokda.

Ko‘plab vazirliklar o‘rniga bozor sharoitlariga mos bo‘lgan xo‘jalik birlashmalari, uyushmalari, konsernlar, korporatsiyalar, xolding kompaniyalar tashqil etildi. Mahalliy davlat hokimiyati organlarining yangi tizimi vujudga keltirildi. Uning asosini hokimlik instituti tashqil etadi. Unda joylardagi ijro etuvchi hokimiyat bilan vakillik hokimiyati rahbarining vazifalari birlashtirilgan. Mahalliy hokimiyat organlarining muntazam tizini fuqarolarning mahaliy o‘zini-o‘zi boshqarish organlarisiz tasavvur etib bo‘lmaydi. Bu organlarning asosini fuqarolar yig‘inlari—mahallalar tashqil etadi. Ular halqning tarixiy an'analari va ruhiyatini hisobga olish asosida tuzilgan. O‘z-o‘zini boshqarishning muhim ijtimoiy organi bo‘lmish mahallaning ahamiyati hamisha juda yuqori bo‘lgan.

Mahalla odamlar o‘rtasidagi munosabatlarda yaxshi qo‘shnichilikni, hurmat va insonparvarlikni tarbiyalashda muhim rol o‘ynaydi. U fuqarolarning ijtimoiy manfaatlarini himoya qiladi, aholining muhtoj qatlamlariga aniq yordam ko‘rsatadi. Gap shundaki, mahalla iqtisodiy va demokratik o‘zgarishlarni ro‘yobga chiqarishda amaliy madad bo‘lmog‘i zarur. Konstitutsiyaga muvofiq, yangi demokratik saylov tizimi asosida O‘zbekiston tarixida ilk bor Respublika parlamenti— Oliy Majlis hamda vakillik hokimiyatining mahalliy organlariga ko‘ppartiyalilik asosida erkin, muqobil saylov o‘tkazildi. Natijada davlat hokimiyatining Oliy Majlis va halq deputatlari mahalliy kengashlaridan iborat qonun chiqaruvchi tarmog‘i vujudga keltirildi. U samarali ishlab turibdi.

Huquqiy islohotlar borasidagi ulkan va aniq maqsadga qaratilgan kuch-g‘ayratlar natijasida Asosiy Qonunning qoidalari negizida respublika sud tizimi mustaqil va boshqa tarmoqlarga bog‘liq bo‘lmagan xokimiyat sifatida qaror toptirildi. Sud hokimiyatining yangi tizilmalari vujudga keldi. Sudning huquq doirasi kengaydi. Jamiyatni demokratik rivojlantirishning strategik maqsadlari va qoidalariga muvofiq huqukni muhofaza qnluvchi organlar, milliy xavfsizlik organlarining ko‘p jihatdan yangi bo‘lgan tizimi barpo etildi. Milliy armiya — O‘zbekiston Qurolli Kuchlarining tashqil etilishi milliy davlatchilikni qaror toptirish yo‘lidagi g‘oyat muhim yutuq bo‘ldi.

Tashqi aloqalarni ta'minlaydigan institutsional tuzilmalar: Tashqi ishlar vazirligi, Vazirlar Mahkamasi xuzuridagi Tashqi iqtisodiy aloqalar agentligi, Tashqi iqtisodiy faoliyat Milliy banki hamda boshqa ixtisoslashtirilgan muassasalarning butun boshli tarmog‘i vujudga keltirildi. O‘zbekiston tarixida ilk daf'a joriy etilgan Respublika Prezidentlik instituti yangi O‘zbekiston davlat hokimiyati organlari tizimida markaziy o‘rinni egalladi. U siyosiy tizimning o‘zagi bo‘lib qoldi.

Davlat hokimiyatining tashqil etilishida O‘zbekiston Respublikasining Prezidenti O‘zbekiston Rsspublikasida davlat va ijro etuvchi hokimiyat boshlig‘idir. Bu hokimiyat jamiyatdagi barqarorlikning va O‘zbekistonni islohotlar yo‘lidan muvaffaqiyatli olg‘a borishining kafolati bo‘lgani holda, yangi o‘zbek davlatchiligi binosining asosiy tayanchiga anlanib qoldi. Konstitutsiyaning qabul qilinishi o‘tgan yillar mobaynidagi qonunchilik faoliyati huquqiy davlatni shakllantirishning barcha fuqarolar qonun oldida tengligini, qonunnig ustuvorligini kafolatlaydigan mustahkam negizlarini yaratish imkonini berdi. Shu bilan birga, davlatning mohiyati butunlay, tubdan o‘zgardi.

Davlat dastlabki bosqichda jamiyatni yangilashning eng faol kuchiga aylangani holda, islohotlarning bosh tashabbuskori va yunaltiruvchisi, ijtimoiy hayotdagi yangi g‘oyalarning asosiy amalga oshiruvchisi bo‘lib qoldi.

Yangi o‘zbek davlatchiligini qaror toptirishning birinchi bosqichidagi vazifalar bajarilishi O‘zbekistoning halqaro obro’ e'tibori ortishi va mustahkamlanishida, jahon hamjamiyatidagi ko‘plab mamlakatlar bilan do‘stlik va hamkorlik munosabatlarini o‘rnatishda va rivojlantirishda o‘z ifodasini topdi. O‘zbekiston mustaqil, suveren davlat sifatida eng obro‘li va nufuzli halqaro tashqilotlarning a'zosi bo‘ldi.

Hozirga vaqtda demokratik siyosiy tizimning eng muhim sub'ekti bo‘lmish davlatchilikni isloh qilishda yangi vazifalar ko‘ndalang turibdi. Bu, avvalambor, hozirgi bosqichda siyosiy institutlarning va nodavlat ijtimoiy uyushmalarning xilma-xilligi hamda ularning roli mustahkamlanishi, shuningdek, aholining siyosiy faolligi oshishi asosida jamiyat hayotini yanada demokratlashtirish, modernizatsiyalash, yangilash vazifalari muhim va dolzarb bo‘lib qolganligi bilan izohlanadi. Yangi sharoitda davlat hokimiyati va boshqaruv organlarining g‘oyat muhim vazifasi siyosiy partiyalar, nodavlat ijtimoiy strukturalar, fuqarolik jamiyatining endigina paydo bo‘lib kelayotgan xilma-xil institutlari bilan ishlash va hamkorlik qilishning yangidan-yangi shakllarini izlab topishdan iboratdir.

Butun davlat hokimiyati organlari ishining samaradorligini saqlab qolgan holda hokimiyat vakolatlarini markaz ixtiyoridan soqit qilish, bu vakolatlarning bir qismini markazdan mintaqalarga, mahalliy hokimiyat va o‘z-o‘zini boshqarish organlariga olib berish yo‘llarini izlab topish zaruratga aylanib bormoqda. O‘z navbatida, davlat hokimiyati mahalliy organlari yangi sharoitlarda o‘z hokimiyat vakolatlari hamda vazifalarining bir qismini fuqarolarning mahalliy o‘zini o‘zi boshqarish organlariga topshirish yo‘li bilan ularning rolini kuchaytirish va obro‘-e'tiborini mustahkamlash imkoniyatlarini belgilab olmoqda.

Islohotlarning dastlabki bosqichida davlatning faol roli asosiy vakolatlar davlatning va eng avvalo, ijro etuvchi hokimiyatning ixtiyorida bo‘lishini taqozo etdi. Demokratik o‘zgarishlarning hozirgi bosqichi siyosiy, iqtisodiy va ijtimoiy taraqqiyotning uzoq vaqtga mo‘ljallangan strategiyasini ishlab chiqishni talab qilmoqda. Bunda davlatning roli demokratik taraqqiyotimizning pirovard maqsadi — fuqarolik jamiyati barpo etish maqsadiga asoslangan holda tubdan o‘zgarishi darkor. Biz bunda kuchli markaziy davlat hokimiyati o‘zining kuch-g‘ayratlarini asosiy, umumilliy vazifalarga, chunonchi, mudofaa, davlat xavfsizliga va fuqarolar xavfsizligi, tashqi siyosat, valyuta-moliya hamda soliq tizimlarini shakllantirish, qonunlar qabul qilish va taraqqiyotining boshqa strategik vazifalariga qaratadigan davlat ijtimoiy qurilish tizimini barpo etish nazarda tutilgan.

Boshqa masalalarni hal qilishni esa asta-sekin markazdan joylarga, davlat hokimiyati organlaridan jamoat tashqilotlariga, fuqarolarning o‘zini o‘zi boshqarish organlariga bosqichma-bosqich topshirish muhim. Bu davlatchilikni shakllantirish va rivojlantirish sohasidagi strategik vazifamizdir. U biz tanlab olgan jamiyatni demokratik rivojlantirish yo‘liga asoslanadi. «Ayni paytda, — deb ta'kidlaydi Prezident I. Karimov. — Bizning asosiy uzoq muddatli va strategik vazifamiz avvalgicha qoladi — bu demokratik davlat, fuqarolik jamiyati qurish jarayonlari va bozor islohotlarining yanada chuqurlashtirish, odamlar ongida demokratik qadriyatlarni mustaxkamlash yo‘lidan og‘ishmay, izchil va qatiyat bilan borishdir.

Mamlakatimizni rivojlantirish strategiyasi haqida gapirganda shuni alohida ta'kidlashni istardimki, ―boshqariladigan iqtisod» yoki «boshqariladigan demokratiya» deb atalmish modellar bizga mutlaqo to‘g‘ri kelmaydi».

Demokratiya tamoyillarini qaror toptirish uzoq va murakkab jarayondir. Ayniqsa, bu uzoq vaqt totalitar tuzum asoratida yashagan va hali uning illatlaridan butkul qutula olmagan bizning jamiyatimizda yanada murakkabroq kechishi qonuniy holdir. O‘zbekistonda demokratik jamiyat kurilishining muhim shartlari. O‘zbekistonda demokratik jamiyat qurishda ikki muhim jihatga alohida e'tibor bilan yondashilmoqda. Uning: **Birinchisi,** demokratik jamiyat qurishning dunyoda e'tirof etilgan tamoyillarini tan olish; **Ikkinchisi,** demokratiyaning milliy-madaniy meros bilan bog‘liq milliy xususiyatlariga tayanishdan iborat.

Bu ikki yo‘nalish bir-biri bilan uzviy bog‘liq, xaqiqiy demokratik jamiyat qurishni ularsiz tasavvur etib bo‘lmaydi ham. Amaliy hayotda bu muhim qonuniyatning buzilish xollari turli halqlar turmush tarzi va ularning milliy manfaatlariga zid bo‘lgan, ijtimoiy-siyosiy, ma'naviy okibatlarni aks.ettirib chiqargan. E'tirof etilgan tamoyillarga tayanmaslik, bu mamlakatni dunyoviy, demokratik jamiyat qurishdan yiroqlashtirgan bo‘lsa, milliy-ma'naviy xususiyatlarini hisobga olmasdan demokratik jamiyat qurish yo‘li esa haqiqiy demokratiya talablariga zid holatdir. Bu o‘ziga xos va mos rivojlanish yo‘li demokratik jamiyat q ur ish qonuniyatiga to‘g‘ri kelmaydi.

**Mustaqillik yillarida respublikada demokratik jamiyat qurilishini institutlashib borayotganligini, ya'ni:**

 mamlakatda demokratik institutlarning shakllanishi;

 ko‘ppartiyaviylikka o‘tilishi;

 hokimiyat tarmoqlarining mustaqilligi;

 jamoatchilik nazoratining oshib borishi demokratik jamiyatga xos jihatlar

ekanligini alohida ta'kidlash lozim.

**Umuman, jamiyatda demokratiya qay darajada ekanligini belgilovchi kamida uchta mezon bor. Bular:**

— halqning qarorlar qabul qilish jarayonlaridan qanchalik xabardorligi;

— hukumat qarorlarining halq tomonidan qanchalik nazorat qilinishi;

— oddiy fuqarolar davlatni boshqarishda qanchalik ishtirok etilishi bilan bog‘liq.

O‘zbekistondagi demokratik jarayonlarni ana shu mezonlar asosida taxlil qilish lozim. Unga ko‘ra bugungi kunda 100 ta jamoat uyushmalari; 5 ta siyosiy partiya; 2 ta ijtimoiy harakat: 3000 dan ortiq nodavlat notijorat tashkilotlari, fuqarolarning o‘zini o‘zi boshqarish organlari va kasaba uyushmalari tizimi tomonidan 28 ta yo‘nalishda jamoatchilik nazoratini amalga oshirish imkoniyati ko‘zda tutilgan. Agarda Birinchi chaqiriq O‘zbekiston Respublikasi Oliy Majlisiga bo‘lgan saylovda 2 ta siyosiy partiya va hokimiyat vakillik organlaridan 700 nafardan ziyod nomzod ishtirok etgan bo‘lsa, Ikkinchi chaqiriq O‘zbekiston Respublikasi Oliy Majlisiga bo‘lgan saylovda 47 sub'ekt — 5 siyosiy partiya, hokimiyat vakillik organi va saylovchilarning tashabbuskor guruhlaridan jami 1010 nafar nomzod qatnashdi. Bu sohada yana demokratik o‘zgarishlar amalga oshmoqda. Mamlakatda ikki palatali parlamentga o‘tilishi bu jarayonni yanada chuqurlashtiradi. 2004 yil 26 dekabrdagi saylov va 2005 yil 9 yanvardagi takroriy ovoz bsrish natijalariga ko‘ra, O‘zbekiston Respublikasi Oliy Majlisi Qonunchilik palatasining barcha — 120 deputati saylandi va ro‘yxatga olindi. Saylovlarda 489 deputatlikka nomzod, shu jumladan, siyosiy partiyalardan — 435 kishi va saylovchilarning tashabbuskor guruhlaridan mustaqil nomzodlar — 54 kishi ishtirok etdi. Saylovlarda fuqarolar faol qatnashdi.

2004 yil 26 dekabrdagi asosiy saylovda 12197159 (85,1 foiz) saylovchi, joriy yil 9 yanvarida esa 5400000 dan ortiq kishi yoki takroriy ovoz berishda ishtirok etish huquqiga ega saylovchilarning qariyb 80 foizi qatnashdi. Saylovlar natijasida O‘zbekiston Liberal-demokratik partiyasi saylovchilarning eng ko‘p ovozini oldi. Bu partiyadan deputatlarning 34,2 foizi saylandi; O‘zbekiston Halq demokratik partiyasidan deputatlarning 23,3 foizi saylandi. Shuningdek, Fidokorlar partiyasining 18 a'zosi, «Milliy tiklanish partiyasining 11 a'zosi, «Adolat» partiyasining 10 a'zosi saylandi.

Saylovlar Qonunchilik palatasidagi o‘rinlar uchun siyosiy partiyalar o‘rtasidagi keskin raqobat kurashi muhitida o‘tdi. Okruglarning deyarli 77 foizida bir deputatlik mandati uchun 4 tadan 6 tagacha nomzod kurash olib bordi. Jumladan, 55 ta saylov okrugida bir deputatlik mandati uchun to‘rttadan, 32 okrugda beshtadan, 5 ta okrugda oltitadan nomzod kurashdi. Bundan tashqari, 5 tasaylov okrugida bir deputatlik mandati uchun ikkitadan, 23 okrugda uchtadan nomzod bahslashdi. Partiyalar qonunchilikda ko‘zda tutilgan saylovoldi tashviqotini olib borish imkoniyatlaridan to‘liq foydalandi.

Jamiyat siyosiy hayoti sohasini demokratlashtirish borasida quyidagi muhim masalalarga alohida e'tibor berilmoqda.

**Birinchi.** Mamlakatimiz siyosiy hayotining barcha sohal arini, davlat va jamiyat

quri lishini erkinlashtirish. Bu jarayonda, avvalo, fuqarolarning siyosiy, iqtisodiy

faolligini kuchaytirish va insonning o‘z qobiliyatini to‘la ro‘yobga chiqarishi uchun tegishli shart-sharoit yaratish.

**Ikkinchi.** Mamlakatimiz siyosiy hayotida xaqiqiy ma'nodagi ko‘ppartiyaviylik muhitining qaror topishi zarurligi, har bir partiya muayyan ijtimoiy qatlamga tayangan xolda ana shu toifa manfaatlarining himoyachisi sifatida o‘zining aniq va ravshan harakat dasturiga ega bo‘lishi kerakligi. Unda har qaysi partiyaning maqsad va vazifalari, jamiyat taraqqiyoti borasidagi muqobil takliflari o‘z ifodasini topishi.

**Uchinchi.** Nodavlat tuzilmalar, hukumatga qarashli bo‘lmagan va jamoat tashqilotlarining, fuqarolarning o‘zini o‘zi boshqarish organlarining faoliyatini yanada mustahkamlash va rivojlantirish.

**To‘rtinchi.** Jamiyatda fikrlar xilma-xilligi va qarashlar rang-barangligi, ularni erkin ifoda etish sharoitini ta'minlash.

**Beshinchi.** Inson xuquqlari va erkinliklarini, odamlarimiz ongida demokratik qadriyatlarni yanada mustahkamlash va rivojlantirish. o‘z haq-xuqukini taniydigan, o‘z kuchi va qobiliyatiga tayanib yashaydigan, atrofida ro‘y berayotgai voqyea-hodisalarga mustaqil munosabatda bo‘ladigan, shu bilan birga, o‘z shaxsiy manfaatlarini mamlakat va halq manfaatlari bilan uyg‘un olib borish uchun barcha zarur shart-sharoitlarni yaratish darkor.

O‘zbekistonda dunyoviy davlat qurish yo‘li tanlanishining ham o‘zi ga xos sabablari mavjud. Buning uchun dunyoviy davlatga xos jihatlarni, uning afzalliklarini bilish muhim ahamiyat kasb etadi. Dunyoviy davlatning muhim jihatlari quyidagi yo‘nalishlarda o‘z ifodasini topgan:

 inson huquqlari va davlat suvereniteti g‘oyalariga sodiqlik;

 dekmokratiya va ijtimoiy adolatga sadoqat;

 halqaro huquqning umume'tirof etilgan qoidalari ustunligini tan olish;

 respublika fuqarolarining munosib hayot kechirishlarini ta'minlash;

 insonparvar, demokratik, huquqiy davlat barpo etish;

 O‘zbek davlatchiligining tarixiy tajribasiga tayanish;

 diniy tashqilotlar va birlashmalarni davlatdan ajratilganliga hamda qonun oldida

tengligi. Davlatning diniy birlashmalar faoliyatiga aralashmasligi;

 fuqarolar tinchligi va milliy totuvligini ta'minlash;

 hozirgi va kelajak avlodlar oldida yuksak mas'uliyatni anglash;

 O‘zbekistonda davlat va jamiyat qurilishining huquqiy asoslari uning Konstitutsiyasida belgilab qo‘yilganligini va unga tayanib ish olib borishini anglatadi.

 O‘zbekistonda demokratik jamiyat qurish yo‘lining asoslari sobiq totalitar tuzumdan quyidagi jihatlari bilan farq qiladi:

 yagona kommunistik mafkuraga tayanmaganligi bilan;

 sinfiylik, partiyaviylik tamoyillaridan mutlaqo begonaligi bilan;

 inson—eng ulug‘ ne'mat degan fikrga asoslanilganligi bilan;

 «davlat—jamiyat—fuqaro» munosabatidan tubdan farq qiladigan «fuqaro—

jamiyat— davlat» o‘rtasidagi o‘zaro munosabatning oqilona huquqiy asosga qo‘yilganligi bilan ajralib turadi.

Ayni paytda, demokratiyaning asosiy tarkibiy kismlari bo‘lgan erkin va adolatli saylovlar, ochiq va hisobot beruvchi ijro hokimiyati, siyosiy va fuqarolik xuquqlarining mavjudligi, adolatli hamda fuqarolik jamiyati qurilishi qonunlariga amal qiladi. O‘zbekiston ijtimoiy-siyosiy hayoti tarixida adolatli jamiyat qurish asosiy konsepsiyalardan biridir. Qariyb 3000 yillik tarixga ega bo‘lgan bugungi O‘zbekistonning ko‘rinishlari demokratik, adolatli jamiyat tamoyillarining negizlari o‘ziga xos jihatlarda, qarashlarda namoyonn bo‘ladi.

Ma'lumki, O‘zbekiston O‘rta Osiyoda islomga e'tiqod qiluvchi eng qadimiy zaminlardan bo‘lishi bilan birga, musulmonchilik ilmining islom olamida hamma tan olgan an'analariga ham ega. Islom qadriyatlari bir necha asrlar davomida O‘zbek halqining ma'naviyati bilan uyg‘unlashib ketgan, hozir ham shunday. Prezident I.A.Karimov mamlakatni dunyoviy asosda rivojlantirish, dunyoviy davlat qurish yo‘lidan borishiga alohida ahamiyat berdi. Bu demokratik davlat qurilishida muhim o‘rin tutadi. Bu masalada I.Karimov shunday deydi: «Biz bundan buyon ham aholini eng oliy ruhiy, axloqiy va ma'naviy qadriyatlardan tarixiy va madaniy mer osdan baxramand qilish tarafdorimiz. Lekin biz hyech qachon kurashga, siyosat, iqtisodiyot va qonunshunoslikka aralashish uchun din bayroq bo‘lishiga yo‘l qo‘ymaymiz. Chunki bu holni davlatimiz xavfsizligi, barqarorligi uchun jiddiy xavf-xatar deb hisoblaymiz».

O‘zbekiston Respublikasining Konstitutsiyasida «dunyoviy davlat» degan atamaning ma'nosi, mohiyati va tamoyillari asosan uning quyidagi moddalarida o‘z ifodasini topgan:

*«Diniy tashqilotlar va birlashmalar davlatdan ajratilgan hamda qonun oldida tengdirlar. Davlat diniy birlashmalarning faoliyatiga aralashmaydi»* (61 — modda). *«Konstitutsiyaviy tuzumni zo‘rlik bilan o‘zgartirishni maqsad qilib qo‘yuvchi, respublikaning suvereniteti, yaxlitligi va xavfsizligiga, fuqarolarning konstitutsiyaviy xuquqi va erkinliklariga qarshi chiquvchi, urushni, ijtimoiy, milliy, va diniy adovatni targ‘ib qiluvchi, halqning sog‘ligi va ma'naviyatiga tajovuz qiluvchi, shuningdek harbiylashtirilgan birlashmalarning, milliy va diniy ruxdagi siyosiy partpyalarning hamda jamoat birlashmalarining tuzshi va faoliyati ta'qiqlanadi. Maxfiy jamiyatlar va uyushmalar tuzish taqiqlanadi.* (57-modda). *«O‘zbekiston Respublikasida ijtimoiy hayot siyosiy institutlar, mafkuralar va fikrlarning xilma-xilligi asosida rivojlanadi. Hyech qaysi mafkura davlat mafkurasi sifatida o‘rnatilishi mumkin emas»* (12-modda).

**Milliy davlatchilik va demokratik jamiyat**

Hozirgi zamonda «milliy demokratik davlat», «milliy davlatchilik va demokratik jamiyat» tushunchalari ko‘proq ishlatilmoqda. Unga xos bo‘lgan jix.atlar quyidagilarda o‘zining aniq ifodasini topadi:

— demokratik normalarga tayanadigan huquqiy davlat;

— demokratiyaga zid bo‘lmagan xolda tarixiy an'analar va jamiyat hayotining muhim

sohalaridagi milliy xususiyatlarning saqlanishi;

— barcha fuqarolarning tengligiga asoslangan milliy siyosat olib borish;

— uning siyosiy mavqyei iqtisodiy, ma'naviy va harbiy texnik imkoniyatiga, salohiyatiga mos bo‘lishi;

— fuqarolar ijtimoiy ongida demokratik tafakkurga amal qilinishi;

— mustaqil ichki va tashqi siyosat olib borish;

— O‘z taraqqiyot yo‘lini mustaqil tanlash va amalga oshirish;

— O‘z qobig‘ida yashash mumkin emasligi qoidasiga tayanish, ochiq demokratik davlat hisoblanadi. Bu milliy davlatchilikni demokratik jamiyatga zid emasligini ko‘rsatadi.

XX asrning so‘nggi choragi butun dunyo bo‘yicha demokratiyaning g‘olibona tarkalish davri bo‘ldi. 1998 yilda mavjud bo‘lgan 191 mamlakatdan 117 tasi yoki 61,3% da erkin, yashirin, umumiy teng va nisbatan adolatli saylovlar o‘tkazildi. 1974 yildan keyin 89 ta avtokratiya mamlakatlarida demokratik tartibotga o‘tildi1. Bu milliy davlatchilik negizlarni demokratiya bilan bog‘lagan holda amalga oshirilgan paytdagina kutilgan samaralar beradi, deyish mumkin. Bu demokratiya sohasida ular bir xil bosqichda turibdi, degan ma'noni bermaydi. Ayni paytda muammolar mavjudligini ham inkor etmaydi. V.Markel asarlarida noliberal demokratiya sifatida (nuqsonli, kamchiliklarga ega demokratiya) ko‘rsatiladi. Saylov rejimi vositasi bilan hokimiyatga ega bo‘lishni qonuniylashtirish tizimi ham tushuniladi.

Huquqiy, demokratik davlatda:

1) fuqarolar huquqlari qonun bilan kafolatlanadi;

2) davlat organlari va mansabdor shaxslar qonunga itoat etadi;

3) shaxs erkinligining qonun asosida kafolatlanishi va himoyalanishi amalga oshirib boriladi.

**Fanni o‘rganishning ahamiyati.**

O‘zbekistonda demokratik jamiyat qurish nazariyasi va amaliyoti fanini o‘rganish muhim nazariy va amaliy ahamiyatga ega. Fuqarolaarni mamlakatda amalga oshirilayotgan demokratik jamiyat qurishining maqsadlari, uning shakllanishi va rivojlanishining milliy-ma'naviy negizlari, demokratik jamiyat to‘g‘risidagi g‘oyalar, qarashlar bilan tanishtiriladi.

Demokratiyani fuqarolarning ong va tafakkuriga singishida, ishonch va e'tiqodlariga ko‘chishida muhim o‘rin tutadi. Demokratik jamiyat qurishning qonuniyatlarini bilishda, uning jahonda e'tirof etilgan tamoyillarni harbir mamlakat va halqning milliy, ma'naviy xususiyatlari bilan bog‘liq holda amalga oshirish zarurligini his etish va unga amal qilish ko‘nikmalarini shakllantiradi. Haqiqiy demokratiya bilan soxta demokratiyaning farqini ko‘rishda, uni baholab, munosabat bildirishda, fuqarolik pozitsiyasini shakllantirishda muhim o‘rin tutadi. O‘zbekistonda demokratik jamiyat qurish nazariyasi va amaliyoti fanini o‘rganish orqali erkin, demokratik, fuqarolik jamiyati kurilishining nazariy asoslarini, dunyoda demokratik jamiyat qurish bilan bog‘liq UMUMIY qonuniyatlarni bilish bilan birga, demokratiyaning o‘ziga xos milliy kurinishlari, «milliy modellari»ning ma'no-mazmunini to‘g‘ri tushunib olishga muvaffaq bo‘lish mumkin. Ijtimoiy taraqqiyot va bugungi globallashuv jarayonlari dunyo halqlarining hayotiga, ijtimoiy-siyosiy, ma'naviy-ma'rifiy negizlariga ta'sirini o‘tkazmoqda.

Dunyo halqlari bir-biri bilan uzviy bog‘lanib bormoqda. Shunday sharoitda o‘zligini saqlab qolish, milliy - ma'naviy qadriyatlarini unutmasdan, uni demokratik jamiyat qurish tamoyillari bilan bog‘liq holda amalga oshirishga erishish, dyemokratik jamiyatqur ishni maqsad qilib olgan O‘zbekiston halqi uchun ham muhim va dolzarb vazifadir. Fan har bir fuqaroni mamlakat milliy manfaatlaridan kelib chiqib, milliy qadriyatlarini, milliy va umumbashariy demokratik tamoyillarni hurmatlashga o‘rgatadi.

Mazkur fan fuqarolarimizning O‘zbekiston jamiyatining ijtimoiy-iqtisodiy, siyosat va ma'naviy hayotida amalga oshirilayotgan demokratik o‘zgarishlarning, mamlakatda belgilab olingan ozod va obod Vatan, erkin va farovon hayot qurishga erishish maqsadlari bilan uzviy bog‘liqligini yurakdan his etishga, uning faol ishtirokchilariga aylanishiga yaqindan yordam beradi. O‘zbekistonda demokratik jamiyat qurish vazifalarining fuqarolik jamiyati asoslari bilan mushtarakligi inson hukuq va erkinlarini, ularning qonun oldida tengligini amalda ta'minlashga qaratilgan.

Unga erishish shart-sharoitlarini, asosiy yunalishlarini bilish demokratik jamiyat to‘g‘risida yaxlit tasavvur beradi. Bu bugungi kunda hayotimizda ucharab turgan demokratiyaga zid bo‘lgan ayrim nosog‘lom xatti-harakatlar, «demokratiya niqobi bilan» uning milliy-ma'naviy xususiyatlarini, O‘zbekiston halqi turmush tarzi, milliy-manaviy qadriyatlari: tarixi, tili, madaniyati, urf-odat va an'analarini hisobga olmasdan, demokratiyaga baho berishdagi bir tomonlama, noxolis urinishlarning ham tub maqsadlarini, asl muddaolarining mohiyatini anglashga yordam beradi.

Fanni o‘rganish orqali fuqarolar O‘zbekiston Respublikasining demokratik jamiyat qurishdan iborat maqsad va vazifalarini bilib olish mumkin. O‘zbekiston jamiyati hayotining barcha jabhalari to‘g‘risida: davlati, halq hokimiyatchiligi, inson va fuqarolarning demokratik jamiyatda ishtiroki, asosiy huquq va erkinliklari, burchlari, demokratik jamiyatning ijtimoiy-iqtisodiy negizlari, unga xos xususiyatlar, jamoat birlashmalari, davlat hokimiyatining tashqil etilishi va fuqarolik jamiyati kurilishining asoslari, uning milliy va umumbashariy negizlari to‘g‘risida bilimga ega bo‘lish muhim siyosiy va ijtimoiy-ma'rifiy ahamiyatga ega. Fuqarolarda vatanparvarlik, millatparvarlik, milliy va umumbashariy qadriyatlarga xurmat tuyg‘ularini shakllantirishga ham xizmat qiladi.